Document ID: 31985D0646

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1985 για παρέκκλιση, υπέρ της Ισπυνίας και της Πορτογαλίας, από την απόφαση 83/673/ΕΟΚ όσον αφορά την προθεσμία υποβολής αιτήσεων συνδρομής του Ευρωπαϊκού Κοινωνικού Ταμείου για τις ειδικές ενέργειες (85/646/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2950/83 του Συμβουλίου της 17ης Οκτωβρίου 1983 για την εφαρμογή της απόφασης 83/516/ΕΟΚ για την αποστολή του Ευρωπαϊκού Κοινωνικού Ταμείου (1), και ιδίως το άρθρο 4 παράγραφος 3, Εκτιμώντας ότι, για να μπορέσουν η Ισπανία και η Πορτογαλία να επωφεληθούν από το 1986 της συνδρομής του Ταμείου για τις ενέργειες που αναφέρονται στο άρθρο 3 παράγραφος 2 της απόφασης 83/516/ΕΟΚ του Συμβουλίου (2), πρέπει να καθοριστεί προσωρινά μια ειδική προθεσμία για την υποβολή των αιτήσεων συνδρομής αυτών των κρατών και, κατά συνέπεια, να γίνει παρέκκλιση από το άρθρο 3 παράγραφος 1 της απόφασης 83/673/ΕΟΚ της Επιτροπής (3), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Κατά παρέκκλιση από το άρθρο 3 παράγραφος 1 της απόφασης 83/673/ΕΟΚ, οι αιτήσεις συνδρομής που έχουν υποβληθεί από τις ισπανικές και πορτογαλικές αρχές σχετικά με τις δαπάνες που θα πραγματοποιηθούν το 1986 ή, στην περίπτωση πολυετών ενεργειών, το 1986, 1987 και 1988, για τις ενέργειες που αναφέρονται στο άρθρο 3 παράγραφος 2 της απόφασης 83/516/ΕΟΚ, μπορούν να ληφθούν υπόψη εφόσον έχουν υποβληθεί πριν από την 1η Φεβρουαρίου 1986. Άρθρο 2 Η παρούσα απόφαση εφαρμόζεται από 1η Ιανουαρίου 1986 με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 23 Δεκεμβρίου 1985.

Classification Labels:
322
321

Label Descriptions:
{"322": "Διαχείριση", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 5283
122
2106
4590
1154
912
2200

EuroVoc IDs (Expanded): 5283
122
2106
4590
1154
912
2200

Dataset Source: meu

Split: train